open-index/open-wikipedia-markdown huggingface dataset:
Nuvsvåg

**Nuvsvåg** er en bygd i Loppa kommune i Finnmark. Bygda ligger på fastlandet, men man må ta ferge fra nabobygda Tverrfjord for å komme til kommunesenteret Øksfjord. Man kan også ta en hurtigbåt som går fra Hammerfest til Øksfjord, og ferge til Tverrfjord. I Nuvsvåg bor det i 2014 rundt 70 innbyggere. Det er butikk, bensinstasjon, hytte- og fiskebåtutleie. Nuvsvåg er omkranset av høye fjell. Loppatind på 1175 moh. er den høyeste fjelltoppen i Finnmark. Fiske og småbruk var hovednæringen før, men nå er det kun et fåtall fiskebåter igjen og ingen småbruk. Bygda har besøk av lege og helsesøster, hver 14. dag.

## Skole
Nuvsvåg skole ble nedlagt sommeren 2012. Skoleåret 2012-13 hadde to unger i ungdomsskolealder hjemmeundervisning i Nuvsvåg. 1. november 2012 var rundt 16 personer flyttet fra kommunen som direkte følge av skolenedleggelsen.

## Lag og foreninger
Nuvsvåg har et rikt foreningsliv og har organisasjoner som Nuvsvåg Hagelag, Nuvsvåg Husflidlag, Nuvsvåg Jeger- og Fiskeforening, Nuvsvåg kirkeforening, Nuvsvåg Redningsforening, Nuvsvåg Sanitetsforening, samt lokallag av LHL

Skisamlingen Toppturhelga i Loppa ble arrangert for første gang i Nuvsvåg 1.- 5. mai 2013. Hensikten er å markedsføre kommunen og bidra til å skape optimisme og forhåpentligvis et lokalt skimiljø.

## Eksterne lenker
* Toppturhelga i Loppa
Leal Senado

**Leal Senado**, portugisisk for *det lojale senat*, var sete for Macaos byregjering så lenge byen var en portugisisk koloni. Den ligger ved Senatsplassen i Macaos historiske sentrum. Navnet ble tildelt Macaos regjering i 1810 av Portugals prinseregent João, som senere ble kong João VI av Portugal.  Det var i takk for Macaos troskap under den iberiske union mellom 1580 og 1640. 

Selve senatsbygningen er fra 1784.  Etter maktoverdragelsen til Folkerepublikken Kina i 1999 ble den sete for *Instituto para os Assuntos Cívicos e Municipais*.

## Litteratur
*Steve Shipp: *Macau, China: A Political History of the Portuguese Colony's Transition to Chinese Rule*

## Eksterne lenker
* Ola Macau Guide – om Leal Senado
Dragebåt

En **dragebåt** (kinesisk: 龙舟 eller 龙船 , pinyin: *Lóngzhōu*, *Lóngchuán*) er en svært lang og smal padlebåt benyttet ved dragebåtrace. Både båten og konkurransen har sitt opphav i Kina.

Under racene er dragebåtene rigget til med dekorativt hode og hale til en  kinesisk drage, og det medføres alltid en tromme som brukes for at padlerne skal holde rytmen. 

Dragebåtracene under dragebåtfesten har sitt legendariske opphav i embedsmannen Qu Yuans rituelle selvmord ved drukningsdøden i de stridende rikers tid. Han protesterte mot korrupsjonen, og mange sørget over hans død. For at ikke fiskene skulle fortære hans legeme rodde de ifølge legenden opp og ned elven Miluo Jiang, plasket med årene og slo på tromme for å distrahere fisken, og kastet ut ris for at fiskene heller skulle spise seg mette på det. 

De årlige racene finner sted på et tidspunkt i den kinesiske kalender som vanligvis faller i juni måned. 

## Litteratur
* Äijmer, Göran (1964). The dragon boat festival on the Hupeh-Hunan Plain, central China; a study in the ceremonialism of the transplantation of rice. Stockholm.
* Barker, Pat (1996). Dragon Boats: A Celebration. Weatherhill. ISBN 0-8348-0365-8
* Bechtel, John (1943). The dragon boat mystery. Grand Rapids, Mich.: Wm. B. Eerdams Pub.
* Chan, Arlene & Zhan, Song Nan (2004). Awakening the dragon: the dragon boat festival. Toronto: Tundra Books.
* Dongyou, Wang (1992). Dragon Boat Festival of the Miao Nationality. China Tourism, 66–67.
* Lay, George Tradescant (1841). The Chinese as They are: Their Moral, Social, and Literary Character. A New Analysis of the A new analysis of the language; with succinct views of their principal arts and sciences. London, W. Ball and Co.
* Jones, Meg (2004). Chinese New Year and Dragon Boat Festival. Leamington Spa: Scholastic. ISBN 0-439-97159-4
* Sofield, T. & Sivan, A. (2003). From Cultural Festival to International Sport – The Hong Kong Dragon Boat Races. Journal of Sport & Tourism, 8 (1), 9–20.
* Shiratori, Yoshirō & Daigakum, Jōchi (1985). The Dragon Boat Festival in Hong Kong. Toronto: Ethnohistorical Research Project, Sophia University.
* Wiley, Lockwood (1938). The dragon boat. Evanston, Ill.
Xiaohe (Guiyang)

**Xiaohe ** (kinesisk: 小河区, pinyin: *Xiǎohé Qū*) er et distrikt i byprefekturet Guiyang i provinsen Guizhou i Folkerepublikken Kina. Det har et areal på 63,13 km² og teller ca. 118&nbsp;600 innbyggere (2003).
Latt tilbake

**Latt tilbake** (engelsk: **Left Behind**) er en amerikansk romanserie skrevet av Jerry B. Jenkins og Tim LaHaye.

Serien handler om dem som ble igjen etter at Jesus hadde hentet de kristne. På et øyeblikk forsvant millioner av mennesker over hele verden. Men det er også mange millioner som blir igjen – voksne, ingen barn og bare noen få tenåringer.  Over hele verden var det kaos. Fly, tog, busser og biler kolliderte, skip sank, hus brant. Transportsystemene og kommunikasjonssystemene bryter sammen, fordi så mange blant servicepersonalet ble borte. Flykaptein Rayford Steele og hans tjue år gamle datter Chloe var blant dem som ble igjen. Rayfords kone og deres 12 år gamle sønn forsvant. Rayford som fløy et fly fra USA til London, sa til sjefsflyvertinnen Hattie Durham at han ikke ante hva som hadde hendt. Den skremmende sannheten var at han visste det altfor godt. Kona hadde snakket advarende om denne begivenheten. Kristus hadde hentet sine, mens resten, deriblant Rayford og Chloe, var blitt igjen. De får veiledning i troen av Bruce Barnes som også var latt tilbake. Han sier at de går 7 år med store prøvelser og trengsel i møte. Det er bare et spørsmål igjen; hvem er Antikrist?

## Bøkene

*Tribulation Force  (Trengselsstyrken)
*Nicolae            (Den lovløse)
*Soul Harvest       (Sjelehøst)
*Apollyon           (Apollyon)
*Assassins          (Attentat)
*The Indwelling     (Besettelse)
*The Mark           (Merket)
*Desecration        (Antikrist på tronen)
*The Remnant        (De siste)
*Armageddon (roman)         (Harmageddon)
*Glorious Appearing (Jesus kommer)

## Karakterene

*Rayford Steele, midt i 40-årene, pilot for Pan-Continental. Mistet kone og sønn i bortrykkelsen. Far til Chloe.
*Cameron ("Buck") Williams, tidlig i 30-årene, stjernereporter i Global Weekly.
*Chloe Steele, tidlig i 20-årene, student ved Stanford University. Mistet mor og bror i bortrykkelsen. Datter av Rayford.
*Bruce Barnes, midt i 40-årene, assistentpastor i New Hope Village Church. Ble igjen fordi han ikke hadde tatt troen på alvor.
*Hattie Durham, sent i 20-årene, sjefsflyvertinne i Pan-Continental. Jobber sammen med Rayford.
*Chaim Rosenzweig, sent i 60-årene, Israelsk botaniker og statsmann. Oppfinner av en formel som fikk Israels ørkener til å blomstre. Venn av Buck.
*Steve Plank, utgiver av Global Weekly, og Bucks sjef
*Nicolae Carpathia, midt i 30-årene. Tidligere president i Romania, nå generalsekretær i FN. Stort politisk geni.
Gudrun Follesø

** Gudrun Follesø ** (født 9. februar  1911 på Askøy, død 25. september 1994) var en norsk luthersk misjonær i Kina og Tanzania, tilknyttet Norsk Luthersk Misjonssamband. Hun var også sykepleierske og jordmor. Hun var i Kina fra 1937 til 1946, og i Tanzania i tre perioder fra 1950 til 1966.

## Se også
* Kvinnelige misjonærer i Kina

## Referanser
Herman Nilsson-Ehle

**Herman Nilsson-Ehle** (født 12. februar 1879 i Skurup, Skåne, Sverige, død 29. desember 1949 i Lund), var en professor i genetikk ved Lunds universitet.

Herman Nilsson-Ehle var professor i fysiologisk botanikk ved Lunds universitet 1915-1917. Han var Sveriges første professor i genetikk 1917-1938 og sjef for *Sveriges utsädesförening* i Svalöv 1925-1939. Nilsson-Ehle skapte med hjelp av sin forskning i genetikk flere viktige kornsorter. Hans studier av arvemønsteret hos havre- og hvetesorter ble lagt merke til internasjonalt.

Nilsson-Ehle bidro opprettelse av blant annet Statens institut för rasbiologi i Uppsala, som var det første i sitt slag i verden. Tanken at menneske skulle kunne påvirkes genetisk gjennom utvelgelse av arvematerialet ble formulert av Francis Galton som lanserte begrepet eugenikk i 1883. Assosiasjonen til nazismen kom først på 1930-tallet. Nilsson-Ehle var også med på å starte et institutt for husdyrsforedling, en forening for vekstforedling av skogtrær og en institusjon for foredling av frukttrær.

Herman Nilsson-Ehle ble så sent som i 1939 ordfører i den pronazistiske Riksföreningen Sverige-Tyskland og var redaktør for dets tidsskrift *[[Sverige-Tyskland]]*, som hadde blitt opprettet året før. Tidsskriftet hadde en klar protysk holdning, også en visse pronazistisk trekk.

I 1945 fikk han Kungliga Tekniska högskolans store pris med motiveringen «Ärftlighetsforskare med banbrytande resultat inom sädesodling, fruktodling och träd».

Hans grav ligger på Svalövs kyrkogård øst for Landskrona.

## Referanser
Wendeng

**Wendeng** (kinesisk: 文登; pinyin: *Wéndēng*) er en by på fylkesnivå i provinsen Shandong i Folkerepublikken Kina. Den hører inn under byprefekturet Weihai og har knapt 650&nbsp;000&nbsp;innbyggere (2004).

Hovednæringen er industri, men det er også mange sysselsatt i landbruket.

## Eksterne lenker
* Wendeng Government website
Peder Albert Bredvei

**Peder Albert Bredvei** (født 20. august 1898 i Tjølling, død 13. desember 1978) var en luthersk misjonær og forfatter tilknyttet Norsk Luthersk Misjonssamband. Han var først misjonær i Kina fra 1919. Han ble senere en av de to første misjonærer NLM sendte til Etiopia, og ankom i 1948. Fra 1959 virket han i Tanganyika (som ble til Tanzania).

## Bibliografi
* *Avgudspresten*
* *Din gule jord er min*
* *Gud ga vekst. Hvordan evangeliet kom til "Den Kvite Elva" og "Den Svarte Byen"*
* *På Boranas solsvidde steppe* 
* *Morgendemring over Etiopia*
* *Smerten i Jesu gjenkomst*
* *To ti-ører på reise*
**Etiopia i Bibelen*

## Referanser
You’ve Lost That Lovin’ Feelin’

«***You've Lost That Lovin' Feelin***'» er en nummer en hit som ble gitt ut i desember 1964 med The Righteous Brothers. Den nådde listetoppen 17. februar 1965. Sangen ble valgt som en av «århundrets sanger» av RIAA og denne originalversjonen samt senere coverversjoner skal ifølge rettighetsorganisasjonen Broadcast Music, Incorporated (BMI) være den mest kringkastede melodien i det 20. århundre i USA. Den var filmmusikk til filmen *[[Top Gun – den beste av de beste|Top Gun - den beste av de beste]]*.

Sangen er skrevet av Phil Spector, Barry Mann og Cynthia Weil og produsert av Spector. Sangen er et av de beste og tydeligste eksempler på hans *[[Wall of Sound]]*-teknikk. Karakteristisk for Spector, fikk han den dype klangen ved å spille den av litt saktere. Blant bakgrunnsvokalistene er den unge Cher.

 
På magasinet *[[Rolling Stone]]*s liste over de 500 største sangene gjennom tidene er sangen på 34.-plass.

## Cover-versjoner
Blant alle de artistene som senere har spilt inn sangen, er:
*Gladys Knight & the Pips, på *[[Silk 'N Soul]]*
*Isaac Hayes, på *[[...to Be Continued]]* (1971)
*Westlife, på *[[The Love Album (Westlife-album)|The Love Album]]* (2006)
*Elvis Presley
*Joan Baez
*Dionne Warwick 
*Cilla Black (UK #2, 1965; Australia #2, 1965)
*Neil Diamond og Dolly Parton
*Lee Hazlewood og Nancy Sinatra
*Dionne Warwick (USA #16, 1969)
*The Human League på debutalbumet fra 1979 *[[Reproduction (album)|Reproduction]]*
*Long John Baldry og Kathi McDonald (USA #89, 1979)
*Roberta Flack og Donny Hathaway (USA #71, 1971)
*Hall & Oates på Voices (USA #12, 1980) 
*Erasure
*The Firm
*The Flying Pickets, på *[[Lost Boys (album)|Lost Boys]]*
*Johnny Rivers, på *[[And I Know You Wanna Dance (album)|And I Know You Wanna Dance]]*
*Telly Savalas, på *Telly*
*Brian Wilson under hans *Adult Child*-periode, men er aldri blitt gitt ut kommersielt
*Maverick og Goose (rollefigurene i filmen *[[Top Gun]]*, spilt av Tom Cruise og Anthony Edwards)
*Barry Manilow, på *[[The Greatest Songs of the Sixties]]* (2006)
*Legs Diamond, på *[[Fire Power]]* (1978)
*James Last, på *Beat in Sweet* (1965), instrumentalversjon
*Morgan Fisher, på *Hybrid Kids*
*Jackie Leven på Defending Ancient Springs (2000)

## Norsk versjon
Arne Bendiksen har skrevet en norsk tekst. På norsk bærer den tittelen «Hvor er dine tanker». Sangen ble innspilt av Kirsti Sparboe på singlen Triola TN 415 i 1965.

## Referanser


## Eksterne lenker
* Originalinnspillingen med The Righteous Brothers
* Joan Baez synger sangen sammen med Phil Spector
Omund Birkeland

**Omund Birkeland** (1918–2009) var en norsk luthersk misjonær. Han var tilknyttet Norsk Luthersk Misjonssamband (NLM), og virket i  Etiopia,.

Birkeland hadde opprinnelig planlagt å misjonere i Kina, men da han ble ferdig med utdannelsen sin rett etter andre verdenskrig var dette landet blitt stengt for all misjon. Birkeland ble derfor heller sendt til Etiopia, der han sammen med andre misjonærer fra Norden og Tyskland ble med på å bygge opp Mekane Yesus-kirken. Denne kom til å bli en av verdens største menigheter. Ved siden av arbeidet ved misjonsstasjonene var Birkeland også lærer ved NLMs Bibel- og Forstanderskole, ved Synode-senteret i Hawassa og på Tabor-seminaret.

Han virket i Etiopia fra 1948 til 1980, med kortere avbrudd. Etter hjemkomsten til Norge var han NLMs kretssekretær i Buskerud til 1985, før han deretter var frivillig forkynner i samme organisasjon.

## Referanser
Gudmund Harald Vinskei

**Gudmund Harald Vinskei** (født 19. oktober 1920 i Feda i Kvinesdal, død 15. februar 1986) var luthersk misjonær i Afrika, tilknyttet Norsk Luthersk Misjonssamband. Han var i Etiopia fra 1948 til 1959 og arbeidet videre i NLM i forskjellige funksjoner. 

## Bibliografi

* *Kristendom, ikke no' for meg*
* *Trolltromma tagna*
* *Alt i Kristus*
* *Kallet fra Afrika* 

## Referanser
Football League Championship 2007–2008

**Football League Championship 2007–2008** var den 109. sesongen i The Football League og den fjerde sesongen der Football League Championship var det nest øverste nivået i engelsk fotball.  vant og rykket direkte opp til FA Premier League sammen med  som kom på 2.-plass.  rykket opp til FA Premier League etter at de vant play-off.

## Tabell

## Opprykk til FA Premier League – Play-off
Play-off ble spilt der klubbene som kom på tredje, fjerde, femte og sjetteplass i Football League Championship spilte om en plass i FA Premier League. De to beste klubbene i Football League Championship rykket automatisk opp til FA Premier League.

## Nedrykk fra FA Premier League og opprykk fra Football League One
### Nedrykk fra FA Premier League
De tre dårligste klubbene i FA Premier League rykket automatisk ned til Football League Championship.  

**[[FA Premier League 2007–2008]]:**

|}

### Opprykk fra Football League One
De to beste klubbene i Football League One rykket automatisk opp til Football League Championship og de tre dårligste klubbene i Football League Championship rykket automatisk ned til Football League One. Play-off ble spilt der klubbene som kom på tredje, fjerde, femte og sjetteplass i Football League One spilte om en plass i Football League Championship. 

**[[Football League One 2007–2008|Football League One 2007–08]]:**

|}
* 1 Leeds United ble trukket 15 poeng på grunn av økonomiske uregelmessigheter

;Play-off

## Referanser
Magnar Magerøy

**Magnar Magerøy** (født 11. oktober 1914 i Sunndal, død 23. desember 1997) var en luthersk etiopiamisjonær tilknyttet Norsk Luthersk Misjonssamband (NLM). Han var en av de syv første misjonærer NLM sendte til landet, og ankom i 1948. Frem til 1978 virket han i landet i seks perioder.

Magnar Magerøy ble født i Sunndal på Nordmøre. Etter å ha gått på Høgtun Folkehøgskule og Mellomskule (nå Nordvestlandet folkehøgskole), gikk han på Orkdal Gymnas hvor han tok artium i 1937. Han var lærer ett år før han gikk på lærarhøgskulen i Volda.

Med unntak av et opphold på NLMs Fjellhaug Misjonshøgskole (nå Fjellhaug Internasjonale Høgskole), var han i krigsårene rektor på Tingvoll Mellom- og Realskule (nå Tingvoll Vidaregåande Skole).

På NLMs generalforsamling på Framnes i 1946 ble Magnar Magerøy innviet som misjonær. Høsten 1948 reiste han til Etiopia som en av de første syv norske misjonærene i landet. Hans kone, Ellen Agnes Magerøy, reiste etter noen måneder senere sammen med barna.

Magnar Magerøy hadde sitt virke i Sør-Etiopia frem til 1978. Med 5-års perioder i Etiopia og ett år opphold i Norge mellom hver periode ble det til sammen 25 aktive år i Etiopia. Det meste av disse årene var han leder for NLMs arbeid i Etiopia – et arbeid som omfattet ca. 20 misjonsstasjoner, en lang rekke lokale utestasjoner og kirker, 5 – 6 sykehus, mange lokale klinikker, barneskoler, videregående skoler, lærerskole, evangelisk college, osv.

Magerøy var også en periode Norges generalkonsul i Etiopia – en oppgave han utførte i kombinasjon med arbeidet som leder av NLMs arbeid i landet.

Da Sør-Etiopia opplevde hungersnød i 1974, reagerte NLM med Magerøy i spissen raskt. Nødhjelpsarbeid ble initiert og var i gang da hjelp fra de store internasjonale hjelpeorganisasjonene etablerte sitt nødhjelpsarbeid i landet.

Mellom periodene i Etiopia, og etter hjemkomst til Norge i 1978, hadde Magerøy diverse oppgaver for NLMs hjemmearbeid. Blant annet var han lærer på Fjellhaug bibel- og misjonsskole og Fjellheim bibelskole i en rekke år.

I 1974 ble Magnar Magerøy utnevnt til Ridder 1. klasse av Den Kongelige Norske St. Olavs Orden for sin humanitære innsats i Etiopia.

## Bibliografi
* *Nye spor i gamal jord*
* *Misjonsperspektiv i praksis*
* *Misjon og hjelpearbeid blant kvinner* 
*Ut av ilden 

## Referanser
Kari Ørbech

**Kari Ørbech** (egentlig *Kari Ørbech Åse*, født 5. januar 1902, død 15. april 1997) var en norsk ungdomsbokforfatter fra Årdal. 

Hun debuterte i 1936 med *Den forjettede by*, og skrev i alt 17 bøker. Sitt gjennombrudd fikk hun med sin neste bok *Hun som fikk navnet Loretta* (1952), som hun fikk Kirke- og undervisningsdepartementets pris og Dammprisen for. Hun vant departementets pris igjen i 1973 og 1974, med *Alt kan hende Peder* og *Stormdagen*. Ørbech skrev både på bokmål og nynorsk, og noen av bøkene ble utgitt i begge målformene. Tre av bøkene er oversatt til svensk, og én til russisk.

Ørbechs forfatterskap er preget av sosial og psykologisk realisme, etisk alvor og vilje til å drøfte problemer. Hun skildrer ungdomskriminalitet i *Redningen* (1967), tenåringsgraviditet i *Liv og Lars* (1971) og en sekstenårings inntrykk av foreldrenes skilsmisse i *Det kan ikke være sant* (1956). Hennes hovedpersoner velger ofte løsninger som innebærer brudd med tradisjonelle oppfatninger i deres hjemmemiljø.

## Referanser


## Kilder
* Birkeland, Risa, Vold. *Norsk barnelitteraturhistorie*. 2. utg. Samlaget, 2005. ISBN 82-521-5933-8
* 
* Søren Ve. *Bygdebok for Årdal B.2. Kulturbandet *. 1978
* Karin Beate Vold, red. *Høydepunkt II, 33 norske forfattere velger og kommenterer egne barneboktekster*. Tiden forlag, 1981. ISBN 82-10-02145-1
Wilhelm Johannsen

**Wilhelm Ludvig Johannsen** (1857–1927) var en dansk botaniker som introduserte begrepet gen i 1909.

Bror til Helene Johannsen.

## Bibliografi
* Warming, Eug. & W. Johannsen (1895): *Den almindelige Botanik: En Lærebog, nærmest til Brug for Studerende og Lærere*. 3rd edn, Kjøbenhavn. 4th edn by Warming and Johannsen 1900-01). German edn 1907-09: Lehrbuch der allgemeinen Botanik (from the 4th edn, by E. P. Meinecke). Berlin, Borntraeger. 667 pp.

* Johannsen, W.L. (1905): *Arvelighedslærens elementer*. 1909 omskrevet og oversatt til tysk: *Elemente der exakten Erblichkeitslehre*; Gustav Fischer, Jena. Det ble et av de grunnleggede tekster i genetikk.

* [Johannsen, W (1911) The genotype conception of heredity. American Naturalist 45 (531): 129-159.](http://links.jstor.org/sici?sici=0003-0147(191103)45%3A531%3C129%3ATGCOH%3E2.0.CO%3B2-M)

## Medlemskap i internasjonale akademier
Medlem i Academy of Natural Sciences of Philadelphia (innvalgt 1915).

## Biografier
* Anker, Jean (1932): *Wilhelm Johannsen*, pp. 177-180 i: Meisen, V.: *Prominent Danish Scientists through the Ages*. University Library of Copenhagen 450th Anniversary. Levin & Munksgaard, Copenhagen.
* Roll-Hansen, Nils (1983) The Death of Spontaneous Generation and the Birth of the Gene: Two Case Studies of Relativism. Social Studies of Science 13 (4): 481-519.
* Kim, Kyung-Man (1991) On the Reception of Johannsen's Pure Line Theory: Toward a Sociology of Scientific Validity. Social Studies of Science 21 (4): 649-679.

## Referanser


## Eksterne lenker
* Wilhelm Johannsen Centre for Functional Genome Research
* Image gallery
* 6 min silent mowie showing Johannsen in action as teacher and scientist
Miðflokkurin

**Miðflokkurin** (**Mf.**) (norsk oversettelse: «Senterpartiet») er et kristenkonservativt politisk parti på Færøyene. 
Jenis av Rana har vært partiets ledende politiker i flere tiår.

Miðflokkurin har sitt utspring fra især karismatiske vekkelsesbevegelser og står sterkest i det færøyske «bibelbeltet» på Norðoyar og Eysturoy. Partiet ble stiftet i 1991 av utbrytere fra Kristiligi Fólkaflokkurin, som for en stor del gikk inn i partiet, og har siden da vært representert på det færøyske Lagtinget.

Partiet står for en tradisjonell og bibeltro tolkning av kristen etikk. De er sterkt profilert på sin motstand mot selvbestemt abort og likekjønnede ekteskap og sitt ønske om en restriktiv rusmiddelpolitikk.

Miðflokkurin bruker bokstaven «H» på stemmesedlene. 

## Partiledelse

## Valghistorikk
;Lagtingsvalg

;Folketingsvalg

## Referanser


## Eksterne lenker
* 
*
Velikije Luki

**Velikije Luki** (russisk: Вели́кие Лу́ки), er en by i Pskov oblast i Russland. Den ligger ved den sterkt meaderende elva Lovat, 220&nbsp;km sørøst for Pskov. Bynavnet kan oversettes som «Store Meandere». Byen er den nest største i Pskov oblast. Innbyggertall: 104&nbsp;979 (folketelling 2002). 

Velikije Luki lufthavn ligger 7&nbsp;km nordøst for byen..

## Historie
Byen Velikije Luki ble først nevnt i en krønike i 1166. Etter byggingen av en festning i 1211 ble Velikije Luki en strategisk viktig by, som forsvarte veien inn mot Pskov og Novgorod. Den ble innlemmet i Storfyrstedømmet Moskva av Ivan den store i 1478. 

På begynnelsen av 1900-tallet utviklet byen seg til et viktig jernbaneknutepunkt etter byggingen av jernbanen Moskva&ndash;Riga.

Under andre verdenskrig, i 1941 og 1942, fant det sted intense kamper i området, mellom tyske og sovjetiske styrker. Under slaget om Velikije Luki (sent i 1942) ble en tysk styrke på rundt 7000 omringet i byen, som hadde blitt omgjort til en festning.  Etter månedsvis med tunge kamper ble de tyske styrkene endelig utslettet i januar 1943. Som følge av beleiringen ble byen nesten totalt ødelagt.
## Eksterne lenker
*
Lorena Gale

**Lorena Gale** (1958–2009) var en canadisk skuespiller. Hun har spilt i mange serier og filmer siden 1982, men er kjent for sin rolle som Prestinne Elosha i science fiction-serien *[[Battlestar Galactica (2004)|Battlestar Galactica]]*.

## Skuespillerkarriere
### Fjernsyn og film
Gale har spilt i flere større filmer som *[[Fantastic Four (film)|Fantastic Four]]*, *[[The Chronicles of Riddick]]*, og *The Exorcism of Emily Rose*. Hun har hatt gjesteroller i tv-serier som *[[The X-Files]]*, *[[Smallville]]*, og *Kingdom Hospital*. 

### Battlestar Galactica
I 2003 ble tv-serien fra 1970-tallet, *[[Battlestar Galactica (1978)|Battlestar Galactica]]* brakt tilbake til live, selv om det i første omgang var i form av en tre timer lang miniserie. Miniserien ble etter hvert en pilot for den nye science fiction-serien *[[Battlestar Galactica (2004)|Battlestar Galactica]]*. *Battlestar Galactica* ble filmet for det meste i Vancouver, Canada, og varte i fire sesonger. Gale hadde en birolle som Prestinne Elosha i de to første sesongene av serien, samt en episode i sesong fire.

Når det gjaldt hennes rolle i *Battlestar Galactica*, har Gale sagt at det hun likte best, var scenene kvinne-til-kvinne med Mary McDonnell som spilte President Laura Roslin. Gale tror at det ikke er noen ting som heter «kunstig intelligens», bare «intelligens». Hun liker å se på tv-serien som en fan.

### Teater
Hennes skuespill, *Angélique*, historien om en henrettet slavekvinne Marie-Joseph Angelique, ble vinneren av prisen 1995 duMaurier National Playwriting Competition i Canada.

## Utvalgt filmografi
*Listene under er ikke komplett, se [http://www.imdb.com/name/nm0301874/ Internet Movie Database – Lorena Gale]*

* 2007 – *Bionic Woman*, (tv-serie 1 episode)
* 2007 – *[[The 4400]]*, (tv-serie 1 episode)
* 2006 – *Slither*, (film)
* 2006 – *[[The L Word]]*, (tv-serie 1 episode)
* 2006 – *[[Supernatural]]*, (tv-serie 1 episode)
* 2005 – *The Exorcism of Emily Rose*, (film)
* 2004&ndash;2005 – *[[Battlestar Galactica (2004)|Battlestar Galactica]]* (tv-serie, 7 episoder)
* 2005 – *[[Fantastic Four (film)|Fantastic Four]]*, (film)
* 2004 – *[[The Chronicles of Riddick]]*, (film)
* 2003&ndash;2004 – *[[Smallville]]*, (tv-serie 3 episoder)
* 2003 – *Battlestar Galactica* (mini-serie)
* 2003 – *[[Agent Cody Banks]]*, (film)
* 2002 – **, (film)
* 2001 – *[[Cold Squad]]*, (tv-serie 1 episode)
* 2000 – *[[Stargate SG-1]]*, (tv-serie 1 episode)
* 1998 – *[[First Wave]]*, (tv-serie 1 episode)
* 1997 – *[[The X-Files]]*, (tv-serie 1 episode)
* 1997 – *[[Millennium (TV-serie)|Millennium]]*, (tv-serie 1 episode)

## Referanser


## Eksterne lenker
* 
* Podcast conversation  with Lorena Gale on Sci-Fi Talk (about 24 minutes, Gale talks about her recent roles)
* Lorena Gale, ''Angélique'' (1999)
Anne Christine Østby

**Anne Christine Østby** (født 3. november 1958 i Steinkjer) er en norsk journalist og forfatter.

Hun er utdannet fra Høgskolen i Volda og Universitetet i Trondheim, og har arbeidet i *[[Aftenposten]]* og andre norske aviser. Siden 1990 har hun bodd med familien i flere land, hovedsakelig i Asia. Hun debuterte i 1999 med *Anna@verden.com*, og har skrevet i alt 13 bøker. Et gjennomgående tema i bøkene hennes er identitet i en internasjonal kultur.

## Bibliografi
* *Anna@verden.com*. Cappelen, 1999
* *Anna + Framtid ... Søk*. Cappelen, 2000
* *S for lengsel*. Landbruksforlaget, 2002
* *www.veien_videre/Anna*. Landbruksforlaget, 2003
* *Snorkeprinsen* (barnebok). Landbruksforlaget, 2004
* *Asif, Asif, Asif*. Tun Forlag, 2005
* *Forbannet Velsignet*. Schibsted, 2008
* *Kjærlighetsgata*. Schibsted, 2012 (*Town of Love*, Spinifex Press 2013)
* *Tegn*. Cappelen Damm, 2012
* *Du er HER*, Schibsted, 2015
* *Biter av lykke*, Font forlag, 2016 (*Pieces of Happiness*, Doubleday Books, 2017)
**Havsang*, Gyldendal forlag, 2019
**Å danse i Lahore,*  Kagge, 2025

## Referanser


## Kilder
*Presentasjon av Anne Ch. Østby i Forfatterkatalogen på Forfattersentrums nettsider

## Eksterne lenker
* anneostby.com
TrollSat

**TrollSat** er en landbasert satellittstasjon i Dronning Maud Land, Antarktis. Stasjonen er eid av Kongsberg Satellite Services og ligger i tilknytning til den norske forskningsstasjonen Troll. Satellitten har kostet 70 millioner kroner og ble satt i drift 1. mars 2007. 

TrollSat leser ned klima-, miljø- og meteorologidata fra satellitter i polarbaner, og videreformidler dem. Slike satellitter sirkulerer rundt jorda 14 ganger i døgnet.

## Eksterne lenker
* Kongsberg Satellite Services' side om TrollSat
Ansteen Hokholt

**Ansteen Hokholt** (født 15. april 1885 på Nesodden, død 5. juni 1960) var kjøpmann og høyrepolitiker i Oppegård kommune. 

Hokholt giftet seg med Klara fra Skotterud (1892–1989). Han drev landhandel og pølsemakeri i Oppegård Syd, først i boligen Kollen fra 1915, deretter i egen forretningsgård i Sætreskogveien. Hokholt satt i kommunestyret i 1920–22 og 1926–28, samt som varamann i 1923–25.

Ansteen Hokholt var en kjent mann i bygda. I 1908 var han med å starte Oppegård Vel, der han ti år senere ble formann. Han var også formann i byggekomiteen for Grendehuset (Vellet). I perioden 1920–1923 drev han Oppegaard Trævarefabrik.

## Referanser
Leptictidium

* *Leptictidium auderiense*
* *Leptictidium ginsburgi*
* *Leptictidium nasutum*
* *Leptictidium sigei*
* *Leptictidium tobieni*

***Leptictidium*** var en gruppe placentale pattedyr som levde i Nord-Amerika og Eurasia i eocen. De døde ut ved slutten av denne epoken for 40 millioner år siden.

## Eksterne lenker
* 
* ''Leptictidium'' på BBC sida
Liste over Team Gerolsteiners proffseire

Nedenfor følger en liste over store proffseire av sykkellaget som har gått under navnent Team Gerolsteiner (1998–2008).

## 2007

### Rytterne

### Seiere
Maskat

**Maskat** er et fjell i Midt-Telemark kommune i Telemark. Det har en høyde på 686 meter over havet. Området er mye brukt som turterreng, og fra toppen har man utsikt over Bø, Lifjell, Norsjø og Sauherad.

## Referanser




## Eksterne lenker
* Video som viser hvordan det kan se ut der tidlig på våren.
Håvard Tvedten

**Håvard Tvedten** (født 1978) er en norsk håndballspiller, som sist spilte for den danske klubben Aalborg Håndbold frem til 2016. Fra 2000 til 2014 spilte han 208 kamper og scoret 809 mål på det norske landslaget. Han la opp i 2016.

Tvedten er født i Flekkefjord i Agder og vokste opp i Kvinesdal. Da han var ti flyttet familien til Stord i Hordaland.

## Spillerkarriere
Håvard Tvedten debuterte for Stord IL, og var med på å rykke opp til eliteserien. I 2002 gikk han til den danske toppklubben AaB Håndbold i Aalborg, der han ble i fire år. I 2006 fortsatte han karrieren i BM Ciudad de Logroño i den spanske ASOBAL-ligaen, og i tre sesonger fra 2008 spilte han for Club Balonmano Valladolid. Fra 2011 spiller han for Aalborg Håndbold.

Håvard Tvedten har spilt 208 kamper og scoret 809 mål for det norske landslaget, de beste resultatene er sjuendeplasser fra VM 2005 og EM 2010. Han var også en av nøkkelspillerne under EM 2008 som ble arrangert i Norge.

Tvedten ble uttatt til å spille på Group Club Handballs verdenslag som spilte en veldedighetskamp mot Rhein-Neckar Löwen 26. juli 2010 til inntekt for enken etter bundesligaprofilen Oleg Velyky som døde i januar 2010.

## Privat
Under håndball-VM i Tunisia i 2005 innledet han et forhold til TV 2-Sportens Guro Fostervold Tvedten, og den 11. juli 2009 giftet de seg. De har to barn sammen.

## Meritter
;BM Valladolid
* Vinner av cupvinnercupen 2008/2009

## Referanser


## Eksterne lenker
* 
* 
* Profil av Tvedten på håndballforbundets nettsider
Giovanni Trapattoni

**Giovanni Trapattoni** (født 17. mars 1939 i Cusano Milanino) er en italiensk fotballspiller, senere trener.

Trapattoni spilte for storlaget AC Milan, og var blant annet med på å vinne Europacupen for serievinnere i 1963. Han spilte også for . Etter at han la opp som aktiv, begynte Trapattoni som trener, og har i flere tiår vært blant Europas aller fremste.

Trapattoni arbeidet i hjemlandet Italia inntil han tok over FC Bayern München, som han ledet frem til gull i Bundesliga i 1997. Trapattoni avløste Dino Zoff som italiensk landslagssjef i 2000, en stilling han hadde inntil sommeren 2004. Etter EM-fiaskoen gikk Trapattoni av for å lede portugisiske Benfica til ligagull i 2005. Sommeren 2005 tok han over Vfb Stuttgart, men måtte forlate jobben etter svake resultater. I 2007 ledet han østerrikske Red Bull Salzburg til ligatittelen, og hadde dermed vunnet ligaen i fire forskjellige land.

## Trenerkarriere
*  AC Milan (1974–76)
*  Juventus FC (1976–86)
*  Internazionale (1986–91)
*  FC Bayern München(1994–95, 1996–98)
*  Cagliari (1995–96)
*  Fiorentina (1998–2000)
*   (2000–04)
*  SL Benfica (2004–05)
*  VfB Stuttgart (2005–06)
*  Red Bull Salzburg (2006–08)
*  Irlands herrelandslag i fotball (2008–2013)
*  Vatikanstatens herrelandslag i fotball (2010)

## Referanser


## Eksterne lenker
*
Marek Saganowski

**Marek Mirosław Saganowski** (født 31. oktober 1978 i Łódź) er en polsk fotballtrener og tidligere fotballspiller som er hovedtrener for Wisła Płock.

## Karriere
Marek Saganowski begynte sin karriere i 1994 med den polske klubben ŁKS Łódź og spilte der i seks år. Han ble senere utlånt til  i 1996 og til  i 1997. Ingen av de to klubbene var interessert i å kjøpe spilleren og han kom tilbake til ŁKS Łódź sommeren 1997 og bygde karrieren sin opp igjen. I 1997-98 hadde han 22 kamper for ŁKS Łódź, men karrieren hans ble avbrutt av en alvorlig sykkelulykke. I 1998 var han ute av stand til å gå. Han ble langsomt bedre etter skadene, og kom til å fortsette med å spille fotball for ŁKS Łódź, til tross for at han til å begynne med ikke fant igjen sin evne til å score mål.

De neste årene spilte han for Wisła Płock, Odra Wodzisław og Legia Warszawa. Han fortsatte sin suksess i Legia Warszawa og ble toppscorer i 2 år. Han ble fulgt opp av den portugisiske toppklubben  som så kjøpte ham i 2005. Der fikk han også kallenavnet *"Sagan"*. Han hadde til da vært med på det polske landslaget 15 ganger og scoret 3 mål. 

I begynnelsen av 2006-07 sesongen ble han kjøpt av franske  for én million pund. Men han lyktes ikke med å score mål i klubben og havnet etter hvert på innbytterbenken.

For Southamptons tilhengere fikk han tilnavnet «Saga».

## Referanser


## Eksterne lenker
* 
* 
*  Spiller profil på 90minut.pl 
*  Nasjonallag statistikk på pzpn.pl
Angel undergrunnsstasjon

**Angel undergrunnsstasjon** er en stasjon i Londons undergrunnsbane. Den ligger på Northern-linjen mellom King's Cross St. Pancras og Old Street stasjoner.

Stasjonen ble bygget av City & South London Railway, og ble åpnet i 1901. Den er en av fem stasjoner på undergrunnsnettet som er oppkalt etter en pub; *Angel Inn*, som har eksistert hvertfall siden 1683.

|}
## Eksterne lenker
* Angel Underground Station Transport for London (Engelsk)
Longyearelva

**Longyearelva** er ei om lag 5 km lang elv som renner ned fra isbreene Longyearbreen og Larsbreen inne i Longyeardalen, gjennom Longyearbyen og ut i Adventfjorden. Longyearbreen i sørøst har avrenning i bunnen. Elva dominerer Longyeardalen og krysses av fire bruer. Innerst har elva avsatt to-tre større endemorener, den største er dagens morene, men en meget stor morene løper også mellom Gruve 1b og Gruve 4, innenfor bebyggelsen.

Som andre elver på Svalbard er vannføringen ekstra stor i perioden april-juli, og det er gravd ut ekstra flomløp for Longyearelva for å gi plass for vår- og sommerflømmingen blant bebyggelsen. Både Adventelva og Longyearelva kan hver for seg tilføre Adventfjorden inntil 2 - 3,5 m³/sek i flomsesongen på forsommeren.

## Referanser


## Eksterne lenker
*
Snåsa Idrettslag

**Snåsa Idrettslag** er et norsk idrettslag i Snåsa i Trøndelag, stiftet i 1902.

## Fotball
Fra 2008 stiller de med seniorlag i fotball i 5. divisjon igjen, etter stopp siden 1993.

Viosen stadion ligger ved Snåsavatnet.

Snåsa IL har hatt en spiller på Norges kvinnelandslag i fotball: Torhild Belbo.

Laget ble kretsmester i fotball for menn, 5. div 1985.

## Skiidrett
Langrennsløperen Anders Eide gikk for Snåsa.

## Hurtigløp på skøyter
I 1970 i Aurskog tok Jostein Klev sølv i allround-NM på skøyter for senior B. Tidlig på 1970-tallet (1973 og 1974) deltok det et par kvinne-løpere ( Husby og  Storbakken) i sprint-NM på skøyter for junior kvinner.

## Referanser




## Eksterne lenker
*
Tripoli-traktaten

**Tripoli-traktaten** (**Traktaten for fred og vennskap**) var en fredstraktat i 1796 mellom Amerikas forente stater og Beyen og Barbareskkysten. Den ble signert ved Tripoli den 4. november, 1796 og ved Alger (for en tredjepartsgaranti) den 3. januar, 1797 av Joel Barlow, USAs forsoningsgeneral for Barbare-statene av Alger, Tripoli og Tunis. Traktaten ble brutt i 1801 av *Pasha av Tripoli* og omforhandlet i 1805 etter første Barbare-krig.

## Eksterne lenker
* Traktater med Barbare-styrkene: 1786-1836
** 1796 Traktattekst og relaterte dokumenter
** 1796 Traktat – 1930-oversettelsen fra arabisk
** 1805 Traktattekst og relaterte dokumenter
Colombiansk slips

Et **colombiansk slips**, også kjent som et **kubansk slips**, **italiensk slips** eller **siciliansk slips**, er en henrettelsesmetode hvor offerets hals blir kuttet (med en kniv eller en annen skarp gjenstand) og tungen blir dratt ut igjennom det åpne såret. Denne henrettelsesmetoden blir knyttet til *[[La Violencia]]*, den  colombianske borgerkrigen som startet i 1948 etter at lederen for det liberale partiet, Jorge Eliécer Gaitán, ble myrdet.

Opphavet til det colombianske slipset blir av og til feilaktig tilegnet narkobaronen Pablo Escobar, men metoden var allerede kjent i 1950. Den ble brukt til skrekk og advarsel som et ledd i den psykologiske krigføringen.

## I populærkulturen
* Den kanadiske industrielle techno-gruppen Front Line Assembly har kalt en sang (senere utgitt som en single) «Colombian Necktie» i albumet *[[Flavour of the Weak]]*.
* Det australske metalcore-bandet I Killed the Prom Queen ga ut en sang med tittelen «Your Shirt Would Look Better With a Colombian Necktie» (*Skjorta din ville sett bedre ut med et colombiansk slips*) på albumet *[[Music For The Recently Deceased]]*.
* Den amerikanske hiphop-gruppen Cypress Hill hadde en sang som het «Cuban Necktie» på albumet *[[Skull & Bones]]*.
* Det amerikanske hardcore-bandet Big Black (Steve Albini) hadde også en sang kalt «Colombian Necktie» på albumet *[[Songs About Fucking]]*.
* I filmen *[[Code of Silence]]* blir Chuck Norris' person truet med et colombiansk slips.
* I *[[Running Scared]]* fra 1986, så truer narkobaronen Julio Gonzales (Jimmy Smits) detektivene Danny Costanzo (Billy Crystal) og Ray Hughes (Gregory Hines) med et colombiansk slips.
* I sangen «Sleepwalker» av Megadeth fra 2007-albumet *[[United Abominations]]*, så blir et colombiansk slips nevnt i sangtekstene.
* Det blir også referert til et colombiansk slips i sesong 1 av TV-showet *[[Prison Break]]*, hvor John Abruzzi truer Theodore «T-BAG» Bagwell med en.
* Sangen «Miss Spiritual Tramp», skrevet av Blitzen Trapper på albumet *[[Wild Mountain Nation]]*, begynner med teksten «It was a drive-by columbian necktie»
* I en episode av den amerikanske tv-serien MacGyver blir MacGyvers venn Booker Wilson henrettet på denne måten.

## Referanser
Lekekameratene – Kom ut og lek!

***Lekekameratene – Kom ut og lek!*** er et norsk musikkalbum mot barnearbeid laget for barn og voksne. Albumet ble utgitt i 1995 av Landsorganisasjonen i Norge (LO) i samarbeid med PolyGram. En rekke forskjellige kjente norske musikere, flere av dem vinnere av Spellemannprisen, deltar med låter. I inleggsheftet til albumet finnes informasjon fra LO om barnearbeid.

## Sporliste

#Steinar Albrigtsen: «Vil du være med ...?»
#Liz Tove Vespestad: «Å, så heldig jeg er»
#Lars Lillo-Stenberg: «Mumitrollets meditasjon»
#Jørn Hoel: «Hjerte av is»
#Magnus Grønneberg: «Drømmeskogen»
#Tine Valand: «Mammas suppe spesial»
#Morten Harket: «Evig ung»
#Kristin Berglund: «Ditt hemmelige skrin»
#Lynni Treekrem: «Om kvelden»
#Vinderen Barnekor m/ Rohini Sahajpal og Jai Shankar: «Kom ut og lek!»
E.G. Records

**E.G. Records** var et britiskbasert artistadministrasjons– og plateselskap som for det meste var aktivt på 1970- og 1980-tallet. 

Initialene «E.G.» stod for etternavnene til David Enthoven og John Gaydon, som var grunnleggerne av selskapet. Disse to inngikk kontrakt om å være managere for progrockbandet King Crimson tidlig i 1969, da bandet ble etablert og før utgivelsen av deres første plate *[[In the Court of the Crimson King]]*. 

Enthoven og Gaydon ble også managere for T.Rex, Emerson Lake and Palmer og Roxy Music. Gaydon forlot for øvrig selskapet allerede i 1971, mens Enthoven sluttet i 1977. Noen år senere startet Sam Alder og Mark Fenwick plateselskapet med samme navn, og utga plater med King Crimson og andre fra Brian Eno, Killing Joke, Loose Tubes, Human Chain, Man Jumping, Iain Ballamy, Earthworks og U.K. 

Alder og Fenwick hadde investert penger i Lloyd's of London, og fikk pengeproblemer som følge av selskapets store tap tidlig på 1990-tallet. Dette førte til omfattende rettssaker med flere av artistene som E.G. Records hadde kontrakt med, og da spesielt med Robert Fripp.  E.G ble solgt til Virgin Records i 1992, og fortsatte driften til 1996. Etter at Virgin ble solgt til EMI samme år, ble E.G. fusjonert inn i Virgin.
Rasmussen Reports

**Rasmussen Reports** er et amerikansk meningsmålingsfirma. Det ble grunnlagt av den republikanske meningsmåleren Scott Rasmussen. Selskapet publiserer daglig nye meningsmålinger om anerkjennelsesgraden av den sittende president, og foretar også samme slags meningsmålinger om hver av det amerikanske senatets medlemmer og hver av delstatsguvernørene.

Ifølge *[[slate|Slate Magazine]]* og *[[The Wall Street Journal]]* var Rasmussen Reports blant de mest pålitelige meningsmålere i forbindelse med presidentvalgprosessen i 2004.

## Referanser


## Eksterne lenker
*
Malbork

**Malbork** (tysk *Marienburg*) er en by i voivodskapet Pomorskie i det nordlige Polen. Den hadde i 2006 en befolkning på drøyt . 

## Historie
Byen ble grunnlagt av Den tyske orden som i 1274 begynte byggingen av et stort borganlegg ved elven Nogat. Borgen fungerte som ridderordenens hovedsete. Dette gotiske byggverket regnes i dag som verdens største mursteinsfestning og står på UNESCOs verdensarvliste.

I tilknytning til borgen vokste byen Marienburg frem. Dens viktigste inntekter kom fra handel med rav, samt toll og avgifter på elvetrafikken. Byen var medlem av hansaen. Marienburg kom under polsk styre på midten av 1400-tallet og skiftet mellom å være prøyssisk og polsk frem til den kom under det tyske keiserriket i 1871. I en folkeavstemning etter første verdenskrig ønsket 9641 av borgerne å tilhøre Øst-Preussen, 165 stemte for Polen. 

Byen og borgen ble sterkt ødelagt på slutten av andre verdenskrig, da det raste voldsomme kamper om byen. Mesteparten av sivilbefolkningen klarte å rømme vestover, men skjebnen til 1840 innbyggere er fremdeles en gåte. I slutten av 2008 oppdaget man massegraver med store mengder benrester. Mye tyder på at dette dreier seg om ofre for massakrer.

Som en følge av Potsdamkonferansen ble byen polsk i 1945. Byen skiftet navn og ble nybefolket av polakker. I 2001 hadde byen en befolkning på 41 200 innbyggere. Byens areal er 17,1 km².

## Se også
*Den tyske ordens slott i Malbork
*Den tyske orden

## Referanser


## Eksterne lenker
*
Fairfield Halls

**Fairfield Halls** er et kunstsenter og konsertlokale i Croydon i London, England som ble åpnet i 1962. Bygningen inneholder en konserthall, et teater kalt Ashcroft (navngitt etter den lokale skuespillerinnen Peggy Ashcroft), gallerihallen Arnhem (navngitt etter Arnhem i Nederland, som er Croydons vennskapsby) samt et eget kunstgalleri. Bygningen er ventet å bli oppgradert i forbindelse med moderniseringsprogrammet i bydelen som er kalt *Croydon Vision 2020*.

Konserthallen har ofte blitt frekventert av BBC for innspillinger, og Fairfield Halls har blitt brukt av The Beatles, Family (som også spilte inn deler av sitt album *Anyway* der), Robert Cray, Status Quo, Chuck Berry, Kenny Rogers, Elkie Brooks, Camel, Caravan, Daniel O'Donnell, Shakin' Stevens, The Sinceros, Hall & Oates, Free, James Last, Bucks Fizz, Judith Durham og Coolio.

Fairfield Halls har også blitt brukt til profesjonell bryting for Storbritannia i flere år. Ellers har lokalene blitt brukt til filminnspilling, til blant annet Da Vinci-koden fra 2006, hvor rollefiguren Robert Langdon (spilt av Tom Hanks) i de første ti minuttene av filmen holder en tale for studenter om symboler.

## Eksterne lenker
* Fairfield.co.uk – Offisiell nettside
Nettverk for dyrs frihet

**Nettverk for dyrs frihet** (**NDF**) er en norsk dyrevernsorganisasjon som jobber mot artssjåvinisme og utnyttelse av dyr. Organisasjonen ble stiftet i 2007. Deres formål er å kjempe for et samfunn der alle dyr, også de ikke-menneskelige, har rett til liv, og til å leve i frihet. NDF er en dyrevernsorganisasjon i Norge som dokumenterer og avslører dyremishandling.

## ''Forby pels-''kampanjen
Organisasjonen i samarbeid med Dyrebeskyttelsen foretok inspeksjoner av 100 pelsfarmer i Norge. Alle pelsfarmene ble senere anmeldt til politiet av organisasjonen. I tillegg ble det sendt bekymringsmeldinger til Mattilsynet vedrørende mulige lov- og forskriftsbrudd som ble registrert på samtlige av pelsfarmene. 

I 2008 produserte nettverket dokumentaren *Pelsbransjens løgner* om forholdene i norsk pelsdyroppdrett. Jostein Pedersen er kommentator i filmen. Filmen markerte startskuddet for organisasjonens *Forby pels*-kampanje. Fra faghold og pelsdysfarmene blir det sagt at filmen ikke er representativ for norsk pelsdyrhold, men støtter anmeldelsene av farmene som har brutt forskriftene.

Pedersen uttalte i forbindelse med filmen at han hadde stilt opp som kommentator til filmen uten å ta betaling og at han syntes det var «en sjokkerende og grundig film».

*Forby pels-*kampanjen var en instrumental del i å få på plass forbudet mot pelsfarmer i Norge.

## ''Betonggrisene-''avsløringene
I 2021 publiserte organisasjonen video og bilder fra 85 inspeksjoner over 5 år på 65 tilfeldig utvalgte grisefarmer spredt ut over store deler av landet. Dette prosjektet ble kalt *Betonggrisene.* I forbindelse med prosjektet kom det ut flere NRK-saker; da NRK publiserte *Griseindustriens hemmeligheter* i 2019 lovte næringen snarlig bedring, noe som kunne avsløres ikke hadde skjedd. Blant annet ble det avslørt at en med lederrolle i slakteriet Fatland hadde levert døde dyr til slakteriet.

## ''Forby buregg-''avsløringene
Våren 2025 publiserte organisasjonen video og bilder fra buregg-farmer. Inspeksjonene ble utført i mars 2025. 

## Referanser


## Eksterne lenker
* Nettverk for dyrs frihet
* Forbypels.no kampanje 
* Pelsvarslerne.no kampanje
Marist Polls

**Marist Polls** er kortformen for meningsmålingsvirksomheten til *Marist Institute for Public Opinion* (MIPO). Dette er en amerikansk meningsmålingsinstitutt ved universitetet Marist College i Poughkeepsie i staten New York i USA. Universitetet er drevet av den katolske brødreordenen maristene.

MIPO publiserer jevnlig politiske og sosiale meningsmålinger i New York State og New York City, og har siden stiftelsen i 1974 hatt så pålitelige resultater at det også er begynt å utvikle nasjonale meningsmålingsprodukter.
Sky (band)

**Sky** var et britisk instrumentalt band som spesialiserte seg i å sammenføye en rekke varierte musikksjangre inkludert soft rock, klassisk musikk og jazz. Bandet ble grunnlagt i 1978 da den australske klassiske gitaristen John Williams bestemte seg for å slå seg sammen med Herbie Flowers, Francis Monkman, Tristan Fry og Kevin Peek.

Det sammenblandede segmentet mellom rock og klassisk musikk hadde for øvrig blitt formet noen år tidligere av orkestergruppa Esperanto. Etter et omfattende søk etter et plateselskap så signerte de med det mindre tyske selskapet Ariola Records, og deres påfølgende debututgivelse fikk høye salgstall i både Storbritannia og i Australia. Oppfølgerutgivelsen *Sky 2* fikk også markante salgstall.

I 1980 fikk den engelske plateprodusenten Martin Lewis med seg bandet til å gjøre en konsertforestilling i Westminster Abbey, som er en over 900 år gammel historisk kirke i sentrum av London. Konserten fant sted i februar 1981, og dette ble den første rockekonserten i Westminster, som også ble tatt opp og sendt senere av BBC. Konserten var en veldedighetskonsert for menneskerettigheter og Amnesty International, som hadde 20-årsjubileum dette året og gjorde at bandet fikk en positiv mediedekning.

Francis Monkman forlot Sky i 1980, og ble erstattet Steve Gray, som tok med seg et mer jazzinfluert lydbildet inn i bandet. De påfølgende utgivelsene etter dette hadde ulik kvalitet og suksess. Etter deres sjette utgivelse *Cadmium* i 1983 forlot også John Williams bandet, noe som førte til at Ariola avsluttet samarbeidet med Sky. Bandet produserte så to studioalbum til i *The Great Balloon Race* (1985) og *Mozart* (1987) med påfølgende turnéer (hvor også Rick Wakeman og Nicky Hopkins fungerte som et femte medlem) før gruppa gikk inn i en stillstand og forsvant ut av alles søkelys utover 1990-tallet. 

## Medlemmer
* John Williams – Akustiske og elektriske gitarer (1978–1983)
* Kevin Peek – Elektrisk gitar (1978–1985)
* Herbie Flowers – Bassgitar, tuba (1978–1994)
* Francis Monkman – Cembalo, synthesisere (1978–1980)
* Tristan Fry – Trommer, perkusjon (1979–1994)
* Steve Gray – Piano, keyboards, saksofon (1981–1994)
* Paul Hart – Keyboards, gitar, fiolin (1984–1994)

## Diskografi
* 1979 – *Sky*
* 1980 – *Sky 2*
* 1981 – *Sky 3*
* 1982 – *Sky 4 Forthcoming*
* 1983 – *Sky Five Live*
* 1983 – *Cadmium*
* 1984 – *Masterpieces (The Best of Sky)*
* 1985 – *The Great Balloon Race*
* 1987 – *Mozart*

## Eksterne lenker
* 
* Richard Sliwas uoffisielle nettside om Sky